Κρεμώδης σούπα με μπρόκολο
Σερβίρουμε τη σούπα πασπαλισμένη με λίγο κάρυ ή μαύρο πιπέρι. Συνοδεύουμε με ψωμί με λιωμένο τυρί.
τα μπουκετάκια από 2 μεγάλα μπρόκολα, 2 μέτριες πατάτες (κατά προτίμηση βιολογικές), κομμένες σε κυβάκια, 2 πράσα (μόνο το άσπρο μέρος), κομμένα σε ροδέλες, 1,2 lt ζεστός ζωμός κότας, 4 κουτ. σούπας ελαιόλαδο, 1/2 κουτ. γλυκού κόλιανδρο σε σκόνη, 1/2 κουτ. γλυκού πιπερόριζα σε σκόνη, 4 κουτ. σούπας γιαούρτι στραγγιστό, 1/2 κουτ. γλυκού κάρι σε σκόνη (προαιρετικά), αλάτι, φρεσκοτριμμένο πιπέρι
Για να φτιάξουμε κρεμώδης σούπα με μπρόκολο, αρχικά ζεσταίνουμε, σε μια κατσαρόλα, το ελαιόλαδο.Στη συνέχεια, σοτάρουμε τα πράσα και τα αλατίζουμε. Μόλις μαλακώσουν προσθέτουμε τον ζωμό και τις πατάτες. Τα αφήνουμε για 10 λεπτά να βράσουν σε υψηλή θερμοκρασία και ρίχνουμε το μπρόκολο. Καρυκεύουμε με τον κόλιανδρο, την πιπερόριζα και το πιπέρι. Αφήνουμε να βράσουν για 20 λεπτά ακόμα.Έπειτα, μεταφέρουμε όλο το μείγμα της κατσαρόλας σε δόσεις στο μπλέντερ. Πολτοποιούμε το μείγμα μέχρι να γίνει κρέμα.Το μεταφέρουμε πάλι στην κατσαρόλα και τη βάζουμε σε χαμηλή φωτιά. Ανακατεύουμε για 2 - 3 λεπτά και ελέγχουμε αν χρειάζεται επιπλέον αλάτι.Σε ένα μπολ βάζουμε το γιαούρτι και το χτυπάμε με έναν αυγοδάρτη για 1 λεπτό ώστε να αφρατέψει λίγο. Αποσύρουμε την κατσαρόλα από τη φωτιά και προσθέτουμε το γιαούρτι. Ανακατεύουμε καλά μέχρι να ομογενοποιηθεί το μείγμα. Σερβίρουμε, την κρεμώδης σούπα με μπρόκολο, ζεστή και πασπαλίζουμε με το κάρι (αν το βάλουμε).
Γιαούρτι,Μπρόκολο,Πατάτες